Amsinck

**Amsinck** er en patrisierslekt av nederlandsk opprinnelse med medlemmer som har vært fremstående kjøpmenn i flere land, bl.a. Nederlandene, Hamburg, Portugal, England, Frankrike, Hannover, Holstein, Danmark, Surinam og India. Grenen i Hamburg tilhørte fra begynnelsen av 1600-tallet den herskende klassen i bystaten, *storborgerne* eller *[[Hanseater (samfunnsklasse)|hanseatene]]*, som hadde politiske privilegier til 1918. Amsinck har vært et av Hamburgs store handelsdynastier i århundrer, og slektsmedlemmer har innehatt de høyeste politiske embedene i staten, herunder som senatorer og statsoverhode. En gren av slekten var store plantasjeeiere (sukkerplantasjer) i Surinam fra slutten av 1600-tallet.

Slekten stammer fra Johan Amsinck (født ca. 1410–1430), borger i Oldenzaal i 1459. Sønnesønnen Rudolph Amsinck (1518–1582/90) var borgermester i Zwolle (hovedstaden i provinsen Overijssel).

## Amsinck i Hamburg, Lisboa og London

Rudolph Amsincks sønn, Willem Amsinck (ca. 1542–1618), forlot Nederlandene i 1576 og slo seg ned i Hamburg, hvor han var en velstående tekstilhandler. I Hamburg giftet familien seg ofte med andre familier av nederlandsk/flamsk opprinnelse, og har hatt et nært slektskapsforhold til familien Berenberg/Gossler i flere hundre år. 

Hans Berenberg og Anna Schnelling hadde to barn som ble gift Amsinck: 1) Francina B. (1591-1628), som i 1609 ble gift med Arnold Amsinck(1579 Hamburg-1656 Nordstrand), hvis sønnesønn Andreas A. i ekteskap (1699) med Cornelia Rodenborg ble far til Magdalena Amsinck (1713-63), som i 1732 ble gift med Martin Hieronymus Sche(e)le (1699-1774) (~ 1763 Gertrud Sops, enke etter Jacob Langermann), amtmann i Ritzebüttel 1747-51, men også 1747 borgermester i Hamburg og 1759 eldste borgermester og «Generalissimus», en stilling også hans fetter Martin Lucas Schele (1683-1751) hadde innehatt (han ble borgermester i 1733 og 1. borgermester i 1743). Og 2) Hans Berenberg (1593 Hamburg-1640), hvis første hustru - fra 1621 - var Elisabeth Amsinck (1602-30), en datter av Rudolf Amsinck, Arnolds bror. Rudolf og Arnolds far var Willem Amsinck (o. 1542 Deventer-1618 Hamburg). 

Willem Amsinck var gift med Henrica de Rouse og de var foreldre til Rudolf Amsinck (1577–1636), som ble senator i Hamburg, og som var gift med Isabeau (Isabella) de Hertoghe (1583–1636) fra Antwerpen, en etterkommer etter *de syv adelsslektene i Brussel*, den gamle patrisiereliten i Brussel. Etterkommerne var fremstående kjøpmenn i Hamburg, Lisboa (hvor det var en stor koloni av nederlandske kjøpmenn) og London.

Paul Amsinck (1733–1812) var ambassadør til Storbritannia for de hanseatiske bystatene (1771-1784). I 1802 ble Wilhelm Amsinck (1752–1831) førsteborgermester og president for senatet (dvs. statsoverhode og regjeringssjef) i Hamburg, etter å ha blitt valgt til senator i 1786. I ekteskap (1785) med Elisabeth Schuback (1764-84) ble han far til Johannes Amsinck (1792–1879), som tjente en formue gjennom handel med nylig uavhengige søramerikanske stater tidlig på 1800-tallet, og deltok i etableringen av Vereinsbank Hamburg og Hamburg America Line (HAPAG). Han var gift med Emilie Gossler, datter av senator Johann Heinrich Gossler (1775-1842), sønn av Johann Hinrich Gossler (1738-1790) og Elisabeth Berenberg. Han var far til Martin Garlieb Amsinck (1831–1905), en av Hamburgs største skipsredere og skipsbyggere. Familiemedlemmer var også godseiere i Holstein, og slektsmedlemmer har også bodd i Danmark. En bror av ovennevnte Elisabeth Schuback, Johannes Schuback til Wittmold (1766-1823), ble i 1802 gift med Charlotte Dorothea baronesse Pechlin von Løwenbach (1772-1856) (gift 2. gang i 1825 med borgermester i Hamburg, Martin Garlieb Sillem [1769-1835], hvis mor var en Sche[e]le av Hamburg): se treliste for den tysk-dansk-norske slekt Scheel/Scheele. Den her omtalte hamburgske slektskrets spredte seg på denne tid ut til alle de tre skandinaviske land. 

På 17- og 1800-tallet kunne et ekteskap med en Amsinck eller en Berenberg/Gossler ha helt avgjørende virkning for å ta skrittet opp i Hamburgs øverste samfunnssjikt; dette var f.eks. tilfelle med førsteborgermester Max Predöhl.

Amsinckfamilien i Hamburg mistet det meste av formuen under hyperinflasjonen i Weimarrepublikken.

En familiegren i Surinam, som bl.a. eide Meerzorg-plantasjen, stammer fra Paul Amsinck (f. ca. 1660 i Rouen i Frankrike). Han var gift med Anna Verboom (1662–1733), søster av guvernør i Surinam Laurens Verboom. Hun var i sitt første ekteskap mor til Stephanus Laurentius Neale (1688–1762), som ble koloniens rikeste mann i sin samtid og i 1750 fikk tittelen greve.

I Hamburg er Amsinckparken og Amsinckstraße oppkalt etter familien. Ved opphevelsen av slaveriet på 1800-tallet tok en del afrikanskættede tidligere slaver i Surinam etternavnet Amsinck eller Amzink etter de tidligere plantasjeeierne.

### Galleri

File:Rudolph Amsinck born 1518, mayor of Zwolle.jpeg|Rudolf Amsinck (1518–1582/90), borgermester i Zwolle
File:Rudolf Amsinck.jpeg|Rudolf Amsinck (1577–1636), senator og kjøpmann i Hamburg
File:Isabeau (Isabella) de Hertoghe 1583.jpeg|Isabeau (Isabella) de Hertoghe (1583–1636)
File:Zimbert Amsinck.jpeg|Zimbert Amsinck (1650–1696), advokat i Hamburg
File:Johannes Amsinck.jpeg|Johannes Amsinck (1792–1879), som tjente en formue på handel med søramerikanske land
File:Emilie Gossler married Amsinck.jpg|Emilie Gossler (1799–1875), som i 1818  ble gift i Hamburg med Johannes Amsinck (1792-1879), sønn av borgermester i Hamburg Wilhelm A. og Elisabeth Schuback. Sønnen Martin Garlieb Amsinck ble født i 1831 og i 1857 gift med Susanne Catharina Gossler (1835-), en søster av Johann (John) v. Berenberg-Gossler (1839-). 
File:Cornelia Wilhelmine Amsinck by Tischbein.jpeg|Barneportrett av Cornelia Wilhelmine Amsinck (1800–61), fremtidig ektefelle til Hamburgs statsoverhode Johann Ludwig Dammert, malt av Johann Heinrich Wilhelm Tischbein


## Amsinck i Amsterdam, Surinam og India

Den nederlandske grenen var plantasjeeiere i Surinam; Paul Amsinck etablerte plantasjen Meerzorg, en av de første og største kaffeplantasjene, og etterkommerne eide plantasjen til midten av 1800-tallet. Cornelius Amsinck slo seg ned i India omkring 1650.

## Litteratur
* Caesar Amsinck, Otto Hintze: *Die niederländische und hamburgische Familie Amsinck: ein Versuch einer Familiengeschichte*. 3 Bände: **1.** Von der Mitte des 14. Jahrhunderts bis zum Anfang des 18. Jahrhunderts (1886), **2.** Vom Anfang des 18. Jahrhunderts bis zum Beginn der französischen Revolution (1891), **3.** Von der Mitte des 18. Jahrhunderts bis zur Gegenwart (1932)
* Georg T. Amsinck: *[https://books.google.de/books?id=LnLScomNXBsC En holstensk godsejer omkring år 1800: justitsråd Garlieb Amsinck]*. Gentofte 2005
* Georg T. Amsinck: *[https://books.google.de/books?id=Hf1nCgAAQBAJ Garleff Amsinck: Storkøbmand og Oberalter i det 18. århundredes Hamborg]*. Gentofte 2015
* Eckart Kleßmann: *Geschichte der Stadt Hamburg*. Hamburg 2002
* Arne Cornelius Wasmuth: *Hanseatische Dynastien. Alte Hamburger Familien öffnen ihre Alben*. Hamburg 2001
* Constanze Rheinholz: "Gustav Amsinck. Ein Hamburger Großkaufmann in New York" (Mäzene für Wissenschaft; 11), Hamburg 2011
* L. E. Amsinck, *Stammbaum der Familie Amsinck 1410–*, 1884

## Referanser